Document ID: 32009R0102

32009R0102
L 034/8
SLUŽBENI LIST EUROPSKE UNIJE
03.02.2009.
UREDBA KOMISIJE (EZ) br. 102/2009
od 3. veljače 2009.
o trajnom odobrenju dodatka hrani za životinje
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 70/524/EEZ od 23. studenoga 1970. o dodacima hrani za životinje (1), a posebno njezin članak 3. i članak 9.d stavak 1.,
uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (2), a posebno njezin članak 25.,
budući da:
(1)
Uredbom (EZ) br. 1831/2003 utvrđuje se odobravanje dodataka hrani za životinje za korištenje u hranidbi životinja.
(2)
Člankom 25. Uredbe (EZ) br. 1831/2003 utvrđuju se prijelazne mjere za zahtjeve za odobrenje dodataka hrani za životinje, koji su podneseni u skladu s Direktivom 70/524/EEZ prije datuma primjene Uredbe (EZ) br. 1831/2003.
(3)
Zahtjev za odobrenje dodatka navedenog u Prilogu ovoj Uredbi podnesen je prije datuma primjene Uredbe (EZ) br. 1831/2003.
(4)
Početne napomene u vezi s tim zahtjevom, kako je utvrđeno u članku 4. stavku 4. Direktive 70/524/EEZ, proslijeđene su Komisiji prije datuma primjene Uredbe (EZ) br. 1831/2003. Stoga se s tim zahtjevom i dalje postupa u skladu s člankom 4. Direktive 70/524/EEZ.
(5)
Korištenje pripravka od mikroorganizma Enterococcus faecium NCIMB 10415 privremeno je odobreno za pse i mačke Uredbom Komisije (EZ) br. 358/2005 (3). Korištenje toga pripravka odobreno je bez vremenskog ograničenja za telad Uredbom Komisije (EZ) br. 1288/2004 (4), za tovne piliće i tovne svinje Uredbom Komisije (EZ) br. 943/2005 (5), za krmače Uredbom Komisije (EZ) br. 1200/2005 (6) te za prasad Uredbom Komisije (EZ) br. 252/2006 (7).
(6)
Dostavljeni su novi podaci u potporu zahtjevu za odobrenje bez vremenskog ograničenja za navedeni pripravak mikroorganizma za pse i mačke.
(7)
Procjena pokazuje da su zadovoljeni uvjeti utvrđeni člankom 3.a Direktive 70/524/EEZ za takvo odobrenje. Sukladno tomu treba odobriti bez vremenskog ograničenja korištenje toga pripravka mikroorganizma kako je definiran u Prilogu ovoj Uredbi,
(8)
Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
Pripravak koji pripada skupini „Mikroorganizmi”, kako je definirano u Prilogu, odobrava se bez vremenskog ograničenja za korištenje kao dodatak hrani za životinje u hranidbi životinja pod uvjetima utvrđenima u tom Prilogu.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 3. veljače 2009.

Labels: 0
16
17
6